**V Ý Z V A**

**na predkladanie ponúk**

podľa § 117 zákona č. 343/2015 Z.Z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „zákona“).

**1. Identifikácia verejného obstarávateľa**

**Názov:** Základná škola

**Sídlo:** Klátova Nová Ves 351, 958 44

**IČO:** 036125636

**DIČ:** 2021604805

**Telefón:** 038/5420277

**e-mail:** zsknv@stonline.sk

**Kontaktná osoba:** Mgr. Martina Molčanová

**Predmet zákazky:** Rekonštrukcia učební

**2. Podrobný opis predmetu zákazky a jeho rozsah:**

Učebňa č. 36: Predmetom zákazky sú stavebné práce – odstránenie vyvýšenej podlahy, pokládka novej podlahovej krytiny, výmena zárubní a dvier, zamurovanie dverí do kabinetu a otvoru premietačky, stierky, maliarske práce, výmena svietidiel.

Učebne 9. a 4. ročníka: Predmetom zákazky sú maliarske práce – vymaľovanie tried – a výmena svietidiel.

Obhliadku je potrebné dohodnúť na vyššie uvedenom telefónnom čísle alebo s riaditeľkou Základnej školy Klátova Nová Ves 351, 958 44.

**3. Predpokladaná hodnota zákazky:** 9000,00 EUR bez DPH.

**4. Spôsob vzniku záväzku:** Rámcová zmluva / objednávka.

**5. Lehota a miesto dodania predmetu zákazky:** do 31.7.2019, ZŠ Klátova Nová Ves 351, 958 44

**6. Možnosť rozdelenia zákazky:** nie

**7. Miesto a lehota predkladania cenovej ponuky**

a) cenovú ponuku doručte poštou alebo osobne v zalepenej a zapečatenej obálke s označením „Rekonštrukcia – NEOTVÁRAŤ“ na adresu uvedenú v bode 1. tejto výzvy.

b) záujemca musí s cenovou ponukou predložiť fotokópiu dokladu o oprávnení podnikať

c) lehota na predkladanie ponúk uplynie dňa **31.5.2019** o 12.00 hod. V prípade ponúk doručených poštou je rozhodujúci deň doručenia ponuky na adresu uvedenú v bode 1.

d) uchádzač v cenovej ponuke uvedie navrhovanú cenu v EUR, v zložení:

- návrh ceny bez DPH

- sadzba DPH

- návrh ceny celkom vrátane DPH

Ak uchádzač nie je platiteľom DPH v Slovenskej republike, uvedie návrh zmluvnej ceny celkom, súčasne na túto skutočnosť v ponuke upozorní.

e) ponuky sa predkladajú v slovenskom jazyku.

**8. Podmienky financovania:**

Zhotoviteľovi sa neposkytne žiaden preddavok. Predmet zákazky sa bude financovať formou bezhotovostného platobného styku v lehote splatnosti faktúry 14 kalendárnych dní po ukončení a prevzatí diela.

**9. Podmienky účasti :**

- Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) ZoVO. V prípade ak je doklad podľa § 32 ods. 1 písm. e) zákona verejne dostupnou informáciou vo verejných databázach nie je ho potrebné predkladať v ponuke. V opačnom prípade doklad o oprávnení uskutočňovať stavebné práce je uchádzač povinný predložiť v ponuke.

- Verejný obstarávateľ neuzavrie rámcovú zmluvu s uchádzačom, u ktorého existuje dôvod na vylúčenie podľa § 40 ods. 6 písm. f) ZoVO.

**10. Kritéria na hodnotenie ponúk a pravidlá ich uplatnenia:**

- Ponuky budú vyhodnotené štatutárnym zástupcom verejného obstarávateľa. Jediným z kritérií bude najnižšia cena.

- Obstarávateľ si vyhradzuje právo pri vyhodnocovaní predložených ponúk brať do úvahy okrem ceny aj ďalšie kritéria, ako je kvalita a lehota dodávania tovaru.

- Hodnotenie ponúk bude vykonané tak, že bude zostavené vzostupné poradie všetkých ponúk, ktoré neboli z vyhodnocovania vylúčené. Pri uchádzačoch, ktorí nie sú platcami DPH bude hodnotená celková cena zákazky, pri uchádzačoch, ktorí sú platcami DPH, bude hodnotená celková cena zákazky vrátane DPH.

- Úspešný bude uchádzač, ktorý splní podmienky určené verejným obstarávateľom, t.z. navrhne najnižšiu celkovú cenu v € za celý predmet zákazky pri zachovaní ďalších vyššie uvedených kritérií na hodnotenie ponúk. Ostatné ponuky budú vyhodnotené ako neúspešné.

**11. Záver:**

Verejný obstarávateľ si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky bez udania dôvodu.

Klátova Nová Ves, 15.5. 2019

Mgr. Martina Molčanová

riaditeľka školy